Әнәс Галиуллин

*
*'Әнәс Сәгыйдулла улы Галиуллин*' (*1940 елның 14 декабре, ССРБ, РСФСР, ТАССР, Әлки районы, Чуаш Кичүе — 2018 елның 9 марты, РФ, ТР, Казан*) — [[Татарстанның халык артисты]]. [[Татар дәүләт драма һәм комедия театры|Кәрим Тинчурин исемендәге Татар дәүләт драма һәм комедия театрында]] 55 елдан артык иҗат иткән, 100 дән артык роль башкарган. Озак еллар театрның профком рәисе булып эшләгән.

== Тәрҗемәи хәле ==
[[1940 ел]]ның [[14 декабрь|14 декабрендә]] [[Татарстан АССР]] [[Әлки районы]] [[Чуаш Кичүе]] авылында туган. [[1962 ел]]да [[Алабуга мәдәният укуханәсе|Алабуга мәдәният-агарту училищесын]] тәмамлый һәм шул ук елны [[Татар дәүләт драма һәм комедия театры|Кәрим Тинчурин исемендәге Татар дәүләт драма һәм комедия театрына]] артист итеп эшкә чакырыла. [[1976 ел]]да [[Казан дәүләт мәдәният институты|Казан дәүләт мәдәният һәм сәнгать институтын]] тәмамлаган.
== Эшчәнлеге ==
Әнәс Галиуллин  Ә.Мирзаһитовның «Әнкәемнең ак чәчләре» спектаклендә Йолдыз, Т.Миңнуллиның «Нигез ташлары»нда Хәлил, шулай ук Г.Мдиваниның «Терезаның туган көне»ндә Антонио, С.Алешинның «Палата»сында Миша кебек рольләре белән халыкка  таныла. Яшь артист, театр сәнгате өлкәсендә белемен тагын да камилләштерү максатыннан, Казан дәүләт мәдәният һәм сәнгать институтына укырга керә һәм 1976 елда аны уңышлы гына тәмамлый.

Әнәс Галиуллин һәрвакыт ялкынланып, илһамланып иҗат итте. Театрда 55 елдан артык хезмәт итү дәверендә ул Юджин О’Нилның «Богауланган мәхәббәт» спектаклендә Симеон, М.Шамхаловның музыкаль «Кайнана»сында Аяз,  И.Грекованың «Тол хатыннар көймәсе»ндә Фәрит, Т.Миңнуллинның «Нигез ташлары»нда Хәлил, Н.Исәнбәтнең «Хуҗа Насретдин»ында Ахун, Ш.Камалның «Хаҗи әфәнде өйләнә» спектаклендә Маклер, К.Тинчуринның «Американ»ында Шәех морза, «Сүнгән йолдызлар»ында Саттар, Г.Зәйнашеваның «Гайфи бабай, өйлән давай!»енда Саттар, Н.Хисамовның «Йосыф-Зөләйха»сында Кыйтфир, Н.Гыйматдинованың «Бер тамчы ярату»ында Сафуан, Н.Нестерованың «Әллә язмыш, әллә ялгыш… »ында министр урынбасары һәм башка бер-берсенә охшамаган, тамашачылар күңелен яулаган бик күп образлар тудырды. Күренекле артист аларның һәркайсын зур осталык белән тамашачыга җиткерә белде. Аның уенына табигыйлек,  тормышчанлык, образны нечкә тоемлау хас иде.

[[2018 ел]]ның [[9 март]]ында [[Казан]]да вафат була. [[2018 ел]]ның [[12 март]]ында Казанның [[Шәмсир|Самосырово]] бистәсендәге [[Мәрҗани мәчете|Әл-Мәрҗәни мәчете]] карамагындагы [[Мөселман зираты (Казан)|мөселман зиратында]] җирләнгән.

== Башкарган рольләре ==
* *Йолдыз* — «Әнкәемнең ак чәчләре» [[Әсгать Мирзаһитов|Ә. Мирзаһитов]]  
* *Хәлил* — «Нигез ташлары» [[Туфан Миңнуллин|Т. Миңнуллин]] 
* *Антонио* — «Терезаның туган көне» Г. Мдивани  
* *Миша* — «Палата» С. Алешин  
* *Симеон* — «Богауланган мәхәббәт» Ю. О’Нил   
* *Аяз* — «Кайнана» М. Шамхалов
* *Фәрит* — «Тол хатыннар көймәсе» И. Грекова   
* *Ахун* — «Хуҗа Насретдин» [[Нәкый Исәнбәт|Н. Исәнбәт]]  
* *Маклер* — «Хаҗи әфәнде өйләнә» [[Шәриф Камал|Ш. Камал]]  
* *Шәех* — «Американ» [[Кәрим Тинчурин|К. Тинчурин]]  
* *Саттар* — «[[Сүнгән йолдызлар (спектакль)|Сүнгән йолдызлар]]» [[Кәрим Тинчурин|К. Тинчурин]] 
* *Саттар* — «Гайфи бабай, өйлән давай!» [[Гөлшат Зәйнашева|Г. Зәйнашева]]  
* *Кыйтфир* «Йосыф-Зөләйха» [[Нурмөхәммәт Хисамов|Н. Хисамов]]   
* *Сафуан''  «Бер тамчы ярату» Н. Гыйматдинова һ. б.

## Файдаланган әдәбият
Йолдызлар шаһит: [Повесть. С. Хәким кереш сүзе белән].—Казан: Тат.кит.нәшр., 1968.— 195 б. 15000. Рец.: Гыйззәтуллин Н. Солдат язмышы.—Соц. Татарстан, 1968, 15 окт.

## Искәрмәләр

## Сылтамалар

* Тинчурин театрында Әнәс Галиуллинны соңгы юлга озаттылар. 12.03.2018
* Татарстанның халык артисты каберенә таш куйдылар . «Сәхнә», 21 июнь 2019

## Моны да карагыз

Төркем:Татар артистлары
Төркем:Татарстан артистлары
Төркем:Татарстанның халык артистлары
Төркем:Тинчурин театры актерлары
Төркем:Алабуга мәдәният укуханәсен тәмамлаучылар
Төркем:Казан дәүләт мәдәният һәм сәнгать университетын тәмамлаучылар
Төркем:Казанның мөселман зиратында җирләнгән шәхесләр